28 Քանզի ապենիազն Աստուած վայրակեաց բնակութեանն եւ կայենաւոր սահմանացն բնակութիւն աստուածամուտ սքանչելի վասն իւրոցն սիրելեաց զարքայութիւնն յարդարէ յորում միակեաց վայելչութիւն ամենայն արժանաւոր * բանաւորացն հոգեղինացն եւ մարմնականացն առ ինքեան պատրաստեալ զետեղեսցէ ։ 29 Վասն որոյ * եւ ամենափրկիչն տայր աւետիս աշակերտացն եւ քաջալերէր թէ Ուր եսն իցեմ՝ եւ դուք անդ իցէք եւ յամենայն ժամ զիմ փառսն տեսանիցէքա։ 30 Բայց միւսն եւս բարձրագոյն * Յայնմ աւուր ծանիջիք ասէ թէ ես ի Հայր եւ * դուք յիս եւ ես ի ձեզբ։ 31 Ի սոյն իսկ առնուլ պատեհագոյն է զասացեալսն թէ Զոր ակն ոչ ետես եւ ունկն ոչ լուաւ եւ ի սիրտ մարդոյ ոչ * անկաւ՝ պատրաստեաց * Աստուած սիրելեաց իւրոցգ ասել եւ ընդ երանելւոյն Պաւղոսի թէ Շնորհք Քրիստոսի ի վերայ անպատում * պարգեւաց նորաա։